《送施宗锡归福州一首》
明代·黄省曾

花移北窗日，竹洒南荣风。双燕语度水，一蝉吟流空。

晋安施宜生，别我吴城中。因谈三山秀，问尔长春宫。

但云草木繁，巳无台观隆。功名不值一杯水，忽然使我怀庄公。

君平昔日于此地，延年秘诀留山翁。飘飘今日拂衣去，亦可岩壑求遗踪。

他年我作石，䦵其待之降虎峰。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。